উর্দু কথাসাহিত্যিক সাদাত হাসান মান্টোর জীবনী নিয়ে নন্দিতা দাসের নির্মিতব্য সিনেমা ‘মান্টো’র কাজ শুরু হচ্ছে মার্চের ১৫ তারিখ। মান্টোর ভূমিকায় এ সিনেমায় দেখা যাবে নওয়াজউদ্দিন সিদ্দিকীকে। সিনেমার বিষয়ে ইন্ডিয়ান এক্সপ্রেসকে দেওয়া এক সাক্ষাৎকারে নন্দিতা বলেন, ‘শুটিং শুরু হবে মার্চের ১৫ তারিখ থেকে। এটি একটি পিরিয়ড ফিল্ম, চল্লিশের দশককে পুনরায় তৈরি করব আমরা এর জন্য।’ এই সিনেমাতেই প্রথমবারের মতো একজন সাহিত্যিকের ভূমিকায় অভিনয় করছেন নওয়াজউদ্দিন। সম্প্রতি টুইটারে একটি সাদাকালো ছবি পোস্ট করেছেন নওয়াজউদ্দিন, যেখানে চশমাসমেত তাকে ‘গাঞ্জে ফেরেশতে’র লেখকের মতোই লাগছিল।